মাত্র এগারো মাসের শিশু হিসেবে ১৯৬৬ সালে মডেল হিসেবে কর্মজীবন শুরু করেন শিল্ডস। এটি ছিল ফ্রান্সিস্কো স্কাভুলো’র আইভরি সোপে। প্রতিনিধি ইলিন ফোর্ডের মাধ্যমে সফলতম মডেল হিসেবে কাজ করতে থাকেন তিনি। এলিন ফোর্ডের কথা তিনি আত্মজীবনী লাইফটাইম নেটওয়ার্কে তুলে ধরেছেন যে ফোর্ডের শিশু বিভাগটি ছিল শুধুমাত্র তারই জন্য । ১৯৭৮ সালে ১২ বছর বয়সে প্রিটি বেবি চলচ্চিত্রে শিশুপতিতার ভূমিকায় অভিনয় করেন। ফোর্ড মডেলিং এজেন্সির প্রতিষ্ঠাতা এলিন ফোর্ড ব্রুক শিল্ডস সম্পর্কে বলেছেন: সে একজন পেশাদার শিশু এবং অসামান্যা । সে দেখতে বয়স্কাদের ন্যায় এবং চিন্তাধারাও তাদেরই মতো।

১৯৮০ সালে ১৪ বছর বয়সে সর্বকনিষ্ঠ ফ্যাশন মডেল হিসেবে ভোগ সাময়িকীর প্রচ্ছদে ঠাঁই পান ব্রুক শিল্ডস। পরবর্তীতে একই বছরে বিতর্কিত মুদ্রণ ও টেলিভিশন বিজ্ঞাপনচিত্র ক্যালভিন ক্লিন জিন্সে অংশগ্রহণ করেন। টেলিভিশন বিজ্ঞাপনে তার জনপ্রিয় কথা ছিল, আপনি কি জানতে চান, আমি ও আমার ক্যালভিনের মধ্যে কি সম্পর্ক রয়েছে? কিছুই না।

প্রারম্ভিক জীবন
কর্মজীবন
শিক্ষাজীবন
ব্যক্তিগত জীবন